กรมการข้าว มุ่งขับเคลื่อนนโยบายอย่างมีประสิทธิภาพ ลดต้นทุนการผลิต เพิ่มรายได้ให้ชาวนา
นายณัฏฐกิตติ์ ของทิพย์ อธิบดีกรมการข้าว กล่าวว่า ช่วงต้นปีงบประมาณ กรมการข้าวต้องจัดทำแผนการจัดสรรงบประมาณ แผนการปฏิบัติงานและแผนการใช้จ่ายงบประมาณ ซึ่งในปีงบประมาณ 2566 กรมการข้าวได้รับการจัดสรรงบประมาณ จำนวน 6  แผนงาน วงเงินรวมกว่า 19,000 ล้านบาท ซึ่งสูงกว่างบประมาณปีที่ผ่านๆ มามาก จึงจำเป็นต้องวางแผนการจัดสรรงบประมาณ แผนการปฏิบัติงานและแผนการใช้จ่ายงบประมาณให้ชัดเจน เพื่อขับเคลื่อนงานให้มีประสิทธิภาพ สอดคล้องกับเป้าหมายตัวชี้วัดของแผนทั้ง 3 ระดับ คือแผนยุทธศาสตร์ชาติ แผนแม่บทฯ แผนปฏิรูปประเทศ แผนพัฒนาพัฒนาเศรษฐกิจและสังคมแห่งชาติ ฉบับที่ 13 แผนปฏิบัติราชการของกระทรวงเกษตรและสหกรณ์ แผนยุทธศาสตร์ข้าวไทยด้านการผลิต และยุทธศาสตร์การจัดสรรงบประมาณ ที่ต้องมุ่งผลสัมฤทธิ์คือ ลดต้นทุนการผลิตข้าวและให้ชาวนามีรายได้เพิ่มขึ้น